กรมธนารักษ์ เตรียมเปิดรับจองเหรียญที่ระลึก พระราชพิธีบรมราชาภิเษก เริ่ม 4 มีนาคมนี้
กรมธนารักษ์ เตรียมเปิดรับจองเหรียญที่ระลึก พระราชพิธีบรมราชาภิเษก เริ่ม 4 มีนาคมนี้ พร้อมขยายช่องทางการจองอำนวยความสะดวกประชาชนผ่านหน่วยงานพันธมิตรนายอภิศักดิ์ ตันติวรวงศ์ รัฐมนตรีว่าการกระทรวงการคลัง เปิดเผยว่ากรมธนารักษ์ได้จัดทำเหรียญกษาปณ์ที่ระลึก เหรียญที่ระลึก และเหรียญเฉลิมพระเกียรติ ในโอกาสพระราชพิธีบรมราชาภิเษก 4 พฤษภาคม 2562 ได้จัดทำขึ้น จำนวน 3 ประเภท ประกอบด้วย เหรียญกษาปณ์ที่ระลึก 3 ชนิดราคา คือ////เหรียญกษาปณ์ที่ระลึกทองคำ ชนิดราคา 19,000 บาท ประเภทขัดเงา ราคาจำหน่ายเหรียญละ 40,000 บาท จำนวน 50,000 เหรียญ////เหรียญกษาปณ์ที่ระลึกเงิน ชนิดราคา 1,000 บาท ประเภทขัดเงา ราคาจำหน่ายเหรียญละ 3,000 บาท จำนวน 100,000 เหรียญ////เหรียญกษาปณ์ที่ระลึกโลหะสีขาว (ทองแดงผสมนิกเกิล) ชนิดราคา 20 บาท จ่ายแลกเหรียญละ 20 บาท จำนวน 5,000,000 เหรียญ พร้อมกันนี้ยังมีเหรียญที่ระลึก 3 ประเภท คือ////เหรียญที่ระลึกแพลทินัม (Platinum) จำหน่ายราคาเหรียญละ 1,000,000 บาท จำนวน 1,000 เหรียญ จะมีการลงหมายเลขกำกับลำดับชัดเจน///เหรียญที่ระลึกเงินรมดำพ่นทรายพิเศษ จำหน่ายราคาเหรียญละ 5,000 บาท จำนวน 100,000 เหรียญ////เหรียญระลึกทองแดงรมดำพ่นทรายพิเศษ จำหน่ายราคาเหรียญละ 3,000 บาท จำนวน 100,000 เหรียญ////และเหรียญที่ระลึกประดับแพรแถบ ชนิดบุรุษ และสตรี จำหน่ายราคาเหรียญละ 1,600 บาท จำนวน 500,000 เหรียญ ซึ่งทั้งหมดจะไม่ทีการผลิตเพิ่มเติม /////////เสียง รมว.คลัง//////ด้านนายอำนวย ปรีมนวงศ์ อธิบดีกรมธนารักษ์กล่าวเพิ่มเติมว่ากรมจะเริ่มเปิดให้จองเหรียญดังกล่าวได้ตั้งแต่วันที่ 4 มีนาคม-4 เมษายน 2562 โดยได้ร่วมกับธนาคารกรุงไทย จำกัด (มหาชน) บริษัท ไปรษณีย์ไทย จำกัด และ บริษัท เคาน์เตอร์เซอร์วิส จำกัด ทุกแห่งทั่วประเทศ เปิดเป็นหน่วยรับจองเหรียญกษาปณ์ที่ระลึก และเหรียญที่ระลึกดังกล่าว โดยประชาชน 1 คน สามารถจองได้ 1 สิทธิ์ 1 หมายเลขบัตรประชาชนที่แสดงความเป็นบุคคลสัญชาติไทยเท่านั้น